Z A P I S N I K

35. sjednice Vijeća Mjesnog odbora Branovec – Jalševec,
 održane 15. travnja 2024.
 u prostoru objekta mjesne samouprave, Branovečka cesta 94,
 s početkom u 18,00 sati

NAZOČNI ČLANOVI VIJEĆA:  Hrvoje Horvat, Anto Stanić, Ivan Furdin, Slavko Oklješa i Ivan Sunek.

Predsjedava Hrvoje Horvat, predsjednik Vijeća.
Zapisnik vodi Hrvoje Horvat, predsjednik Vijeća. 

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 35. sjednicu Vijeća Mjesnog odbora.
	Bez rasprave, jednoglasno, Vijeće prihvaća tekst zapisnika 34. sjednice Vijeća, održane 25. ožujka 2024., bez izmjena.
Predsjednik predlaže dopunu dnevnog reda točkom: 
Saniranje ulice Mudifaji nakon izgradnje vodoopskrbe – donošenje zaključka;
Na prijedlog predsjednika, Vijeće jednoglasno utvrđuje

D N E V N I    R E D:
1. Zahtjev Anice Cvrlje za izgradnju odvodnje – donošenje zaključka;
1. Saniranje ulice Mudifaji nakon izgradnje vodoopskrbe – donošenje zaključka;
1. Pitanja, prijedlozi i obavijesti.


Ad 1. Zahtjev Anice Cvrlje za odvodnjom

U raspravi sudjeluju svi prisutni. 

Nakon rasprave, Vijeće jednoglosno donosi 

ZAKLJUČAK
o prijedlogu za izgradnju odvodnje

[bookmark: _GoBack]I. Razmotren je zahtjev Anice Cvrlje za izgradnju odvodnje za Branovečku cestu 222.
II. Vijeće Mjesnog odbora Branovec – Jalševec raspolaže s informacijom da je za lokaciju Branovečka cesta kbr. 222 izrađen projekt za izgradnju odvodnje (kanalizacije), te da Vodoopskrba i odvodnja d.o.o. kao investitor mora ishoditi suglasnost vlasnika parcele za spoj na glavnu Branovečku cestu.
III. Vijeće moli žurno očitovanje i izvedbu infrastrukture od Vodoopskrbe i odvodnje d.o.o.
Također je potrebno obavijestiti gđu. Anicu Cvrlje da status svog zahtjeva provjeri u Vodoopskrbi i odvodnji d.o.o., za što je isti zadužen, kako za izgradnju tako i za održavanje.


Ad 2. Saniranje ulice Mudifaji nakon izgradnje vodoopskrbe

U raspravi sudjeluju svi prisutni. 

Vijeće jednoglasno donosi 

ZAKLJUČAK
o prijedlogu sanacije ulice Mudifaji i odvojaka

I. Vijeće predlaže da Vodoopskrba i odvodnja d.o.o. i Zagrebački holding d.o.o., Podružnica Zagrebačke ceste izvrše obilazak ulice Mudifaji i odvojaka te nakon toga i sanaciju istoga, jer dvije godine nakon završetka radova pojedini dijelovi ulice nisu u potpunosti sanirani. O predmetnoj problematici Vijeće je donijelo više zaključaka, ali navedeno još uvijek nije sanirano.

Ad 3. Pitanja, prijedlozi i obavijesti

Predsjednik je obavijestio članove Vijeća da je prostor Mjesnog odbora, koji je u zakupu, bez funkcionalnog inventara za potrebe organizacije biračkog mjesta i organizacije provedbe izbora, te je za održavanje parlamentarnih izbora posuđen inventar od DVD-a Branovec.

Obzirom da nema više pitanja, prijedloga i obavijesti, predsjednik zaključuje sjednicu.

Završeno u 19,00 sati.

KLASA: 024-08/24-003/792
URBROJ: 251-13-11-5/007-24-2
Zagreb, 15. travnja 2024.

Zapisnik sastavio:
Hrvoje Horvat, predsjednik Vijeća 

Zapisnik tehnički i administrativno
obradila: Jadranka Marković
          Predsjednik
Vijeća mjesnog odbora 
   Branovec – Jalševec

        Hrvoje Horvat
